stanford-oval/wikipedia huggingface dataset:
Yrjö Jahnsson
Kirjallisuutta

Hjerppe, Reino: Väärinymmärretty Yrjö Jahnsson ja hänen säätiönsä. Kansantaloudellinen aikakauskirja, 2015, nro 111(2), s. 234-240.  Artikkelin verkkoversio.
Seppo Zetterberg: Yrjö ja Hilma Jahnsson. Yrjö Jahnssonin säätiö, Helsinki 1982
Aiheesta muualla

Yrjö Jahnsson (nimimerkki "Historioitsija") : Suomen Pankki ja puolueiden "pyhät kissat", Suomen Pienviljelijä, 19.01.1932, nro 5, s. 2, Kansalliskirjaston digitaaliset aineistot
Aaro Davidila

| Aaro Davidila |
| --- | --- |

Henkilötiedot
Koko nimi:  Aaro Eino Matias Davidila
Syntynyt: 12. maaliskuuta 2000 (ikä 24) Rovaniemi
Kansalaisuus:   Suomi
Uran tiedot
Laji:  kolmiloikka
Seura:  Lapin Lukko
Valmentaja:  Markku Halonen (–2022) Mikael Inkeroinen (2022–)
Aaro Davidila (s. 12. maaliskuuta 2000 Rovaniemi) on suomalainen kolmiloikkaaja, joka edustaa Lapin Lukkoa. Hänen valmentajansa on Mikael Inkeroinen.
Sisäratojen Suomen-mestaruuskilpailuissa Davidila on saanut kultaa 2024, hopeaa 2022 sekä pronssia vuosina 2019, 2021 ja 2023. Kalevan kisoissa hän saavutti ensimmäisen mitalinsa ja mestaruutensa vuonna 2023. Hän sai pronssia Kalevan kisoissa 2024.
Davidila karsiutui loppukilpailusta alle 20-vuotiaiden EM-kilpailuissa 2019. Hän karsiutui loppukilpailusta myös Budapestin MM-kilpailuissa 2023 tuloksella 15,81 ja Rooman EM-kilpailuissa 2024 tuloksella 15,85.
Aikuisten maaottelussa hän kilpaili ensimmäisen kerran pohjoismaisessa hallimaaottelussa helmikuussa 2022.
Davidilan ennätys on 19. heinäkuuta 2023 Lappeenrannassa hypätty 16,83 m. Sisäradoilla hän on hypännyt 16,22 m helmikuussa 2024.
Aaro Harjanne

Aaro Harjanne (21. syyskuuta 1874 Kuopion maalaiskunta – 25. kesäkuuta 1940 Riihimäki) oli suomalainen asessori ja apteekkari.
Harjanne tuli koulunkäyntinsä päätettyään vuonna 1898 farmasianoppilaaksi Turun V apteekkiin, jonka omisti apteekkari Ditzler. Hän palveli farmasianoppilaana lisäksi lyhyen aikaa Kangasniemen apteekissa ja suoritti joulukuussa 1901 farmasianopiskelijatutkinnon. Tämän jälkeen Harjanne palveli Helsingin X apteekissa. Hän muutti vuonna 1902 Pietariin ja oli siellä työssä kuuluisassa Friedlanderin apteekissa kahden vuoden ajan. Palattuaan Suomeen hän palveli Helsingin VII apteekissa. Harjanne opiskeli 1904–1905 Saksassa Marburgin yliopistossa kemiaa ja kasvitiedettä. Hän suoritti 1907 proviisoritutkinnon ja hoiti sitten kaksi vuotta Perkjärven haara-apteekkia. Vuonna 1909 Harjanne osti Viipurin II apteekin apteekkioikeudet jotka siirtyivät hänelle vuoden 1910 alusta lähtien.
Harjanne oli 1915–1925 sihteerinä Itä-Suomen apteekkariseurassa, ja vuodesta 1925 alkaen hän oli seuran puheenjohtajana. Vuonna 1931 Harjanne valittiin Suomen apteekkariyhdistyksen kirjeenvaihtajajäseneksi. Harjanne oli mukana perustamassa Savo-Karjalan Osake-Pankkia ja toimi pankin hallintoneuvoston puheenjohtajana. Hän oli myös Osakeyhtiö Viipurin Rohdoskaupan toimitusjohtajana. Osakeyhtiö Viipurin Rohdoskauppa oli Itä-Suomen suurin rohdosainetukkukauppa ja sen yhteydessä toimi lääkevalmistamo. Harjanne kuului myös Viipurin Tupakka Oy:n perustajiin ja oli sen johtokunnan jäsen sekä Kirja-Aitan johtokunnan jäsen. Hän oli mukana Viipurilaisen Teollisuuden ja Liiikkeenharjoittajain seuran Pamauksen toiminnassa ja kuului seuran johtokuntaan. Hän oli mukana perustamassa Viipurin Taloudellista Korkeakouluseuraa, kuului sen hoitokuntaan ja oli hoitokunnan puheenjohtajana. Harjanne teki lahjoituksia muun muassa Suomen Apteekkariyhdistykselle, Jaakkiman Kristilliselle kansanopistolle ja Viipurin Taloudelliselle Korkeakouluseuralle. Hän omisti useita kiinteistöjä Viipurissa ja kuuluu useiden viipurilaisten kiinteistöyhtiöiden johtokuntiin. Harjanne sai vuonna 1932 asessorin arvonimen.
Talvisodan jälkeen lääkintöhallitus ehdotti että Harjanteen omistaman Viipurin II apteekin oikeudet siirrettäisiin Helsingin XXVI apteekin alueelle.
Aaro Harjanne kuoli sydänkohtaukseen 65-vuotiaana Riihimäellä kesäkuussa 1940. Hänet on haudattu Riihimäen hautausmaalle.
12-kielinen kitara

Tyypillinen 12-kielinen kitara.
12-kielisen kitaran kielet.
12-kielinen kitara on 6-kielisestä kitarasta kehittynyt soitin, jossa on 6 kieliparia. Soittimen alkuperä on hieman epäselvä. Ensimmäisen teorian mukaan soittimen kehittivät Yhdysvalloissa asuvat italialaiset soitinrakentajat, ja toisen mukaan soitin on kulkeutunut Meksikon kautta Yhdysvaltoihin. Molempien maiden musiikissa on pitkät parikielisten instrumenttien perinteet (vrt. mandoliini)
Rakenne

Perusviritys on eE-aA-dD-gG-HH-EE, eli edestäpäin katsottuna kieliparin vasemmanpuoleiset tenorikielet viritetään oktaavia ylemmäs ja bassokielet unisonoon.
12-kielisiä valmistetaan sekä akustisina, että sähköisinä. Ulkoiselta rakenteeltaan 12-kielinen poikkeaa 6-kielisestä lavan ja tallan osalta. Tukirimoituksen ja kaulan osalta rakenteita joudutaan vahvistamaan johtuen parikielten suuremmasta vedosta. Monet soittajat kompensoivat matalammilla virityksillä kitaran kaulaan, ja akustisessa kitaran kanteen, kohdistuvaa rasitusta.
Käyttö

Pohjoisamerikkalaista folkmusiikkia lukuun ottamatta 12-kielinen kitara ei yleensä esiinny missään tyylilajissa ensisijaisena soittimena. Kuitenkin monet valtavirrankin yhtyeet ovat käyttäneet levyillään 12-kielisen helisevää ominaisääntä hyväkseen (esim. Eagles, Led Zeppelin, Mikko Alatalo)
Tunnettuja soittajia ja kappaleita

Roger McGuinn (Suurin osa The Byrds -yhtyeen tuotannosta sisältää 12-kielisen Rickenbacker -sähkökitaran soittoa).
David Bowie - Space Oddity, Queen Bitch
Leadbelly
Freddie Mercury - Crazy Little Thing Called Love
Brian May - Love Of My Life ja '39
Jimmy Page - Stairway to Heaven (studiossa Fender Electric XII, livenä Gibson EDS-1275)
Slash - Knockin' on Heaven's Door
David Gilmour - Wish You Were Here
Brian Jones (Vox Mark XII, Rickenbacker 330/12, Rickenbacker 360/12)
Keith Richards - Wild Horses
George Harrison (Rickenbacker 360/12)
Michael Nesmith
Mikko Alatalo (Tunnettu 12-kielisen kitaran soittajana).
Juice Leskinen Grand Slam - Bluesia Pieksämäen asemalla
Lauri Tähkä
Aiheesta muualla

Kuvia tai muita tiedostoja aiheesta 12-kielinen kitara Wikimedia Commonsissa
Abel Salazar

Abel Salazar.
Abel Salazar (s. 19. heinäkuuta 1889, Guimarães, k. 29. joulukuuta 1946, Lissabon) oli portugalilainen lääkäri, tutkija, professori ja taidemaalari. Hän toimi Porton yliopistossa histologian ja embryologian professorina vuodesta 1917. Salazar julkaisi yhteensä 116 tieteellistä julkaisua.
Salazarin mukaan on nimetty Porton kaupungissa sijaitseva Instituto de Ciências Biomédicas Abel Salazar (suom. Abel Salazar–biolääketieteen instituutti, ICBAS). Instituutti perustettiin vuonna 1975 ja se kuuluu hallinnollisesti Porton yliopiston yhteyteen.
Abel Salazar ei ole sukua Portugalin pitkäaikaiselle diktaattorille António de Oliveira Salazarille.
Aiheesta muualla

Casa Museu Abel Salazar (portugaliksi)
Abel Salazarin elämäkerta (Arkistoitu – Internet Archive) (portugaliksi)
(We Are)

| ”(We Are) The Road Crew” Motörhead |
| --- | --- | --- |

Kappaleen tiedot
 Albumilta: Ace of Spades
 Julkaistu: 1980
 Tuottaja(t): Vic Maile
 Tyylilaji: Heavy metal
 Kesto: 03.12
 Levy-yhtiö: Bronze Records
'Ace of Spadesin' muut kappaleet
| ”"Fast And Loose"” 5 | ”(We Are) The Road Crew” 6 | ”"Fire Fire"” 7 |
(We Are) The Road Crew on brittiläisen heavy metal -yhtyeen Motörheadin kappale albumilta Ace of Spades. Kappale on melko tunnettu, ja se on julkaistu monilla yhtyeen kokoelma- ja livealbumeilla. Rakenne käsittää kolme säkeistöä, ja kahden ensimmäisen jälkeen tulee soolo. Kolmannen jälkeen tulee vielä loppuun soolo. Viimeisessä soolossa kuuluu, kuinka kitaristi "Fast" Eddie Clarke kaatuu soittaessaan, ja kitaran ääni alkaa kiertää. Sooloissa käytetään paljon wah-wah-pedaalia.
Kappaleen sanoitukset kertovat roudareista. Lemmy kertoo kirjoittaneensa sanat kymmenessä minuutissa. Classic Albums-sarjassa yhtyeen roudarit kertoivat ruvenneensa itkemään kuultuaan kappaleen ensi kertaa, väittäen etteivät olleet koskaan kuulleet mitään niin kaunista.
Soittajat

Lemmy Kilmister – basso, laulu
Eddie Clarke – kitara
Phil Taylor – rummut
1458

| --- | --- |
Vuosisadat: 1200-luku · 1300-luku · 1400-luku · 1500-luku · 1600-luku
Vuosikymmenet: 1390-luku · 1400-luku · 1410-luku · 1420-luku · 1430-luku · 1440-luku 1450-luku · 1460-luku · 1470-luku · 1480-luku · 1490-luku · 1500-luku
Vuodet: 1390 · 1391 · 1392 · 1393 · 1394 · 1395 · 1396 · 1397 · 1398 · 1399 1400 · 1401 · 1402 · 1403 · 1404 · 1405 · 1406 · 1407 · 1408 · 1409 1410 · 1411 · 1412 · 1413 · 1414 · 1415 · 1416 · 1417 · 1418 · 1419 1420 · 1421 · 1422 · 1423 · 1424 · 1425 · 1426 · 1427 · 1428 · 1429 1430 · 1431 · 1432 · 1433 · 1434 · 1435 · 1436 · 1437 · 1438 · 1439 1440 · 1441 · 1442 · 1443 · 1444 · 1445 · 1446 · 1447 · 1448 · 1449 1450 · 1451 · 1452 · 1453 · 1454 · 1455 · 1456 · 1457 · 1458 · 1459 1460 · 1461 · 1462 · 1463 · 1464 · 1465 · 1466 · 1467 · 1468 · 1469 1470 · 1471 · 1472 · 1473 · 1474 · 1475 · 1476 · 1477 · 1478 · 1479 1480 · 1481 · 1482 · 1483 · 1484 · 1485 · 1486 · 1487 · 1488 · 1489 1490 · 1491 · 1492 · 1493 · 1494 · 1495 · 1496 · 1497 · 1498 · 1499 1500 · 1501 · 1502 · 1503 · 1504 · 1505 · 1506 · 1507 · 1508 · 1509
Tapahtumia

Osmanit ryöstivät Akropoliin.
Yrjö Podebrad (Jiří z Poděbrad) Böömin kuninkaaksi
Matias Corvinus Unkarin kuninkaaksi
Jaakko II Aragonian kuninkaaksi
Pius II paaviksi
Portugalilaiset valloittivat Ksar al-Saghirin Marokon rannikolla
Espoo perustettiin
Syntyneitä

3. lokakuuta – Pyhä Kasimir, puolalainen prinssi, kuningas Kasimir III:n poika, Puolan ja Liettuan suojeluspyhimys (k. 1484)
Benedetto Ghirlandaio, italialainen taidemaalari
Kuolleita

25. maaliskuuta – Íñigo López de Mendoza, espanjalais-provencelainen runoilija, poliitikko ja sotapäällikkö (s. 1398)
27. kesäkuuta – Alfonso V, Aragonian, Valencian, Mallorcan, sardinian, Korsikan, Sisilian ja Napolin kuningas (s. 1396)
6. elokuuta – Calixtus III, Alfonso de Borgia, paavi (s. 1378)
Bartolomeu Perestrelo, portugalilainen löytöretkeilijä ja Porto Santon kuvernööri (s. noin 1395)
ARA San Luis (1937)

| ARA San Luis |
| --- | --- |
 ARA San Luis

Aluksen vaiheet
Rakentaja:  John Brown and Company
Laskettu vesille:  23. elokuuta 1937
Palveluskäyttöön:  23. maaliskuuta 1938
Poistui palveluskäytöstä:  poistettu alusluettelosta 3. toukokuuta 1971
Tekniset tiedot
Uppouma:  1 375 t (kuiva) 2 042 t (kuormattuna)
Pituus:  98,45 m
Leveys:  10,38 m
Syväys:  3,2 m
Koneteho:  34 000 hv (25 MW)
Nopeus:  35 solmua (65 km/h)
Miehistöä:  130
Aseistus
Aseistus:  4 × 4,7″ tykkiä 8 × .50″ konekivääriä 8 × 21″ torpedoputkea
ARA San Luis (runkonumerot E10, T10 ja D10) oli Argentiinan laivaston Buenos Aires -luokan hävittäjä.
Valmistus

Alus tilattiin John Brown and Companyltä ja se laskettiin vesille 23. elokuuta 1937. Alus valmistui 23. maaliskuuta 1938.
Palvelus

Alus palveli toisessa maailmansodassa, jonka jälkeen sen puolen tuuman konekiväärit korvattiin kahdella yksiputkisella 40 millimetrin ilmatorjuntatykillä. Se luokiteltiin 1952 torpedoveneeksi (esp. torpederos), jolloin sen runkonumeroksi tuli T10 ja edelleen 1957 hävittäjäksi (esp. destructores) runkonumerolla D10. Aluksen takimmaiset torpedoputket poistettiin 1956 ja etummainen etsintävalotasanne suurennettiin ja sille asennettiin kaksi kaksiputkista 40 millimetrin ilmatorjuntatykkiä. Samassa yhteydessä alus varustettiin tutkalla. Se poistettiin palveluksesta 3. toukokuuta 1971.
Aikuinen nainen (kappale)

Aikuinen nainen on Paula Koivuniemen vuonna 1982 levyttämä käännösiskelmä. Koivuniemen mukaan se on hänen suurin hittinsä, ja sen suosio perustuu hänen mielestään Kaisu Liuhalan vahvaan sanoitukseen ja tarttuvaan melodiaan. Kappaleen sovittaja on Esa Nieminen.
Alkuperäiskappale on italiankielinen ”Maledetta primavera” (ital. Kirottu kevät) ja sen on säveltänyt Gaetano ”Toto” Savio ja sanoittanut Amerigo Cassella. Loretta Goggi esitti sen San Remon musiikkifestivaaleilla vuonna 1981, mutta hän ei voittanut kilpailua.
”Aikuinen nainen” on suosittu myös karaokessa. Iltalehti haastatteli vuonna 2012 kolmeakymmentä suomalaista karaokejuontajaa. Haastattelujen perusteella sävelteos sijoittui toiseksi suosituimmaksi suomenkieliseksi lauluksi. Samalla se on myös karaokejuontajien henkilökohtaisen inhokkilistan kakkonen.
Vesa-Matti Loiri lauloi ”Aikuisen naisen” Tyyne-hahmossaan vuonna 2014 Vain elämää -televisiosarjan 3. tuotantokaudella.
Abyss (painija)

| Abyss |
| --- | --- |

Henkilötiedot
Syntynyt: 4. lokakuuta 1973 (ikä 51) Washington, DC
Kansalaisuus:   Yhdysvallat
Showpainija
Kehänimet:  Abyss Abismo Chris Justice Chris Park Cleage Joseph Park Justice King Justice The Original Terminator Prince Justice
Aktiivisena:  1995–
Pituus:  198 cm
Paino:  159 kg
Kouluttajat:  Roger Ruffen
Christopher J. Parks (s. 4. lokakuuta 1973), joka tunnetaan paremmin kehänimellään Abyss, on yhdysvaltalainen ammattilaispainija. Hän työskentelee Total Nonstop Action Wrestlingille. Hän on entinen NWA World Heavyweight -mestari. Abyss lopetti painiuransa vuonna 2019.
Lopetusliikkeet

Black Hole Slam
Shock Treatment
Chokeslam
1459

| --- | --- |
Vuosisadat: 1200-luku · 1300-luku · 1400-luku · 1500-luku · 1600-luku
Vuosikymmenet: 1390-luku · 1400-luku · 1410-luku · 1420-luku · 1430-luku · 1440-luku 1450-luku · 1460-luku · 1470-luku · 1480-luku · 1490-luku · 1500-luku
Vuodet: 1390 · 1391 · 1392 · 1393 · 1394 · 1395 · 1396 · 1397 · 1398 · 1399 1400 · 1401 · 1402 · 1403 · 1404 · 1405 · 1406 · 1407 · 1408 · 1409 1410 · 1411 · 1412 · 1413 · 1414 · 1415 · 1416 · 1417 · 1418 · 1419 1420 · 1421 · 1422 · 1423 · 1424 · 1425 · 1426 · 1427 · 1428 · 1429 1430 · 1431 · 1432 · 1433 · 1434 · 1435 · 1436 · 1437 · 1438 · 1439 1440 · 1441 · 1442 · 1443 · 1444 · 1445 · 1446 · 1447 · 1448 · 1449 1450 · 1451 · 1452 · 1453 · 1454 · 1455 · 1456 · 1457 · 1458 · 1459 1460 · 1461 · 1462 · 1463 · 1464 · 1465 · 1466 · 1467 · 1468 · 1469 1470 · 1471 · 1472 · 1473 · 1474 · 1475 · 1476 · 1477 · 1478 · 1479 1480 · 1481 · 1482 · 1483 · 1484 · 1485 · 1486 · 1487 · 1488 · 1489 1490 · 1491 · 1492 · 1493 · 1494 · 1495 · 1496 · 1497 · 1498 · 1499 1500 · 1501 · 1502 · 1503 · 1504 · 1505 · 1506 · 1507 · 1508 · 1509
Tapahtumia

Fra Mauro laati maailmankartan kuningas Alfonso V:lle.
Hedemora sai kaupunginoikeudet
Syntyneitä

25. tammikuuta – Paulus Hofhaimer, itävaltalainen urkuri ja säveltäjä (k. 1537)
2. maaliskuuta – Hadrianus VI, Adrian Florisz Dedel, paavi (k. 1523)
6. maaliskuuta – Jakob Fugger, saksalainen pankkiiri (k. 1525)
22. maaliskuuta – Maksimilian I, Saksan kuningas ja Pyhän saksalais-roomalaisen valtakunnan keisari (k. 1519)
27. joulukuuta – Juhana I, Puolan kuningas (k. 1501)
Kuolleita

3. maaliskuuta – Ausiàs March, espanjalainen kirjailija (s. 1397)
24. syyskuuta – Eerik XIII Pommerilainen, Ruotsin, Norjan ja Tanskan kuningas (s. 1382)
30. lokakuuta – Poggio Bracciolini, Firenzen kansleri, kulttuurivaikuttaja ja kirjailija (s. 1380)
Fernão Lopes, portugalilainen kronikoitsija, historioitsija ja kirjailija (s. 1385)
Aikuiset

Aikuiset voi tarkoittaa seuraavia asioita:
aikuisuus, ihmisen ikä- ja kehitysvaihe
Aikuiset, suomalainen televisiosarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aikuiset”, voi hakea sivunnimihaulla, laajalla sivunnimihaulla tai tekstihaulla.
Yrjö I (Iso-Britannia)

| Yrjö I |
| --- | --- |
 
Ison-Britannian ja Irlannin kuningas
Valtakausi:  1. elokuuta 1714 – 11. kesäkuuta 1727
Kruunajaiset:  20. lokakuuta 1714
Edeltäjä:  Anna
Seuraaja:  Yrjö II

Syntynyt:  28. toukokuuta 1660 Leineschloss-palatsi, Hannover, Braunschweig-Lüneburg, Pyhä saksalais-roomalainen keisarikunta
Kuollut:  11. kesäkuuta 1727 (67 vuotta) Osnabrück, Pyhä saksalais-roomalainen keisarikunta
Hautapaikka:  Ernst Augustin mausoleumi, Herrenhausenin linnan puisto, Berggarten, Hannover
Puoliso:  Sophia Dorothea Celle  (vih. 1682; ero. 1694)
Lapset:   Yrjö II  Sophia Dorothea 
Koko nimi:  Georg Ludwig
Suku:  Hannover
Isä:  Ernst August
Äiti:  Hannoverin Sofia
Uskonto:  protestantti
Nimikirjoitus:  
Yrjö I (Georg Ludwig); (28. toukokuuta 1660 Leineschloss-palatsi, Hannover, Braunschweig-Lüneburgin herttuakunta – 11. kesäkuuta 1727 Osnabrückin piispanlinna, Pyhä saksalais-roomalainen keisarikunta) oli Ison-Britannian ja Irlannin kuninkaana vuosina 1714–1727. Yrjö I oli Hannoverin vaaliruhtinas ja ensimmäinen Hannover-sukuinen Britannian hallitsija.
Hannoverin prinssi Georg 1680
Hannoverin vaaliruhtinas Georg I, 1706
Kuningas Yrjö I n. 1714
Kuningas Yrjö I, Georg Wilhelm Lafontaine 1720-1727
Suku

Georg Ludwigin vanhemmat olivat Braunschweigin vaaliruhtinas Ernst August ja vaaliruhtinatar Sofia von Hannover. Hänellä oli kuusi sisarusta, joista hän oli vanhin lapsi. Hänen sisarestaan Sofia Charlottesta (1668–1705) tuli Preussin kuningatar Fredrik I:n puolisona. Kolme hänen veljistään oli upseereita, jotka kaatuivat taisteluissa. Nuorimmasta veljestä Ernst Augustista, Yorkin ja Albanyn herttuasta (1674–1728) tuli Osnabrückin ruhtinaspiispa.
Yrjön läheisin sukulaisside edeltäneeseen Stuart-hallitsijasukuun kulki hänen äidinäitinsä Elisabet Stuartin kautta. Tämä oli Jaakko I:n tytär ja Kaarle I:n sisar. Yrjön perintöoikeus kruunuun oli hatara, mutta uuden Ison-Britannian vallanperimyslain myötä voimistunut parlamentti käytti oikeuttaan päättää hallitsijasta ja sivuutti monet edellisen monarkin Annan lähisukulaiset. Niinpä koko ikänsä Hannoverissa eläneestä, englantia tuskin osanneesta Yrjö I:stä tuli 54-vuotiaana Ison-Britannian kuningas. Hän ohitti vallanperimyksessä noin 60 katolista sukulaistaan.
Kuningas

Espanjan perimyssodan aikana (1701–1714) Yrjö taisteli kunniakkaasti ranskalaisia ​​vastaan. Englannin whig-poliitikot alkoivat palvella hänen suosiotaan, mutta monet toryt pysyivät uskollisina "vanhalle kruununtavoittelijalle" eli James Edward Stuartille. Kun Yrjön äiti vaaliruhtinatar Sofia von Hannover kuoli kesäkuussa 1714, hänestä tuli Hannoverin valtaistuimen perillinen, ja kuningatar Annan kuoltua elokuussa 1714, juuri hallituksen haltuuunsa saaneet whigit johdattivat hänet valtaan.
Yrjön pitkien poissaolojen vuoksi luotiin de facto pääministerin virka, jota hoiti ensimmäisenä Robert Walpole. Hän vieraili hallituskautensa aikana kuusi kertaa kotimaassaan Hannoverissa.
Yrjö muodosti pääosin whigeistä koostuvan ministeristön. Vaikka jakobiittien kapinat vuosina 1715 ja 1719 tukahdutettiin helposti, hän ei ollut suosittu hallitsija Englannissa. Rumia huhuja hänen ​​vangitun puolisonsa kohtelusta levitettiin laajalti, ja hänen kahden saksalaisen rakastajattarensa ahneus toi huonoa mainetta hänen hovilleen. Hän yritti kuitenkin uutterasti täyttää velvoitteensa uutta valtakuntaansa kohtaan. Koska hän ei osannut puhua englantia, hän kommunikoi ministereidensä kanssa ranskaksi. Vaikka hän lopetti osallistumisen hallituksen kokouksiin, hän tapasi keskeisten ministerien kanssa yksityisesti – askel, joka johti hallituksen rappeutumiseen, sillä hallitus oli suurelta osin johtanut maata kuningatar Annan hallituskaudella. Hänen älykäs diplomaattinen harkintakykynsä antoi hänelle mahdollisuuden auttaa solmimaan liiton Ranskan kanssa vuosina 1717–1718. Siitä huolimatta hänen oli usein vaikea saada tahtoaan lävitse sisäpolitiikassa, jossa hänen täytyi olla tekemisissä vahvatahtoisten ministerien kanssa kuten Robert Walpole, James Stanhope ja Charles Townshend. Vuosina 1716–1717 Townshend ja Walpole erosivat hallituksesta protestina Stanhopen väitetyille yrityksille muokata Englannin ulkopolitiikkaa Yrjön Hannoverissä olevien maaomistusten tarpeisiin. Liittoutumalla Yrjön pojan, Walesin prinssin (tuleva Yrjö II) kanssa, jota kuningas vihasi, nämä toisinajattelijat muodostivat tehokkaan oppositioliikkeen whig-puolueen sisälle.
Avioliitto ja lapset

Tuore kuningas saapui Isoon-Britanniaan ilman Ahldenin linnaan vangittua puolisoaan, herttuatar Sophia Dorothea Celleä, joka oli syyllistynyt puolisonsa luota karkaamiseen suunnitteluun. Avioero astui voimaan vuonna 1694.
Heillä oli kaksi lasta:
Walesin prinssi Georg August (tuleva Yrjö II) (1683–1760), jonka kanssa Yrjö oli huonoissa väleissä
prinsessa Sophia Dorothea (1687–1757), avioitui Preussin kruununprinssi Friedrich Wilhelmin kanssa, jonka puolisona hän oli tuleva Preussin kuningatar; heille syntyi 14 lasta, joista yksi oli seuraava kuningas Fredrik II Suuri ja tytär Luise Ulrike, joka oli Ruotsin kuningatar
Yrjöllä oli mukanaan kaksi rakastajatarta, jotka synnyttivät hänelle useita lapsia, jotka tosin eivät olleet perillisen asemassa. Melusine von der Schulenburgin, Kendallin ja Munsterin herttuattaren (1667–1743) kanssa hänellä oli vuosina 1692, 1693 ja 1701 syntyneet kolme tytärtä.
Viimeiset vuodet

Robert Walpolen pyynnöstä Yrjö I elvytti Bathin ritarikunnan vuonna 1725, minkä ansiosta Walpole pystyi palkitsemaan tai hankkimaan poliittisia kannattajia myöntämällä heille kunniamerkkejä. Walpolesta tuli erittäin voimakas ja hän pystyi suurelta osin nimittämään itse valitsemansa ministerit. Toisin kuin edeltäjänsä kuningatar Anna, Yrjö I osallistui harvoin hallituksen kokouksiin. Suurin osa hänen viestinnästään ja keskusteluistaan ministeriensä kanssa oli yksityistä, ja hänellä oli huomattava vaikutusvalta vain Ison-Britannian ulkopolitiikkaan. Lordi Charles Townshendin avulla hän ratifioi Ison-Britannian, Ranskan ja Preussin Hannoverin sopimuksen, joka oli suunniteltu vastapainoksi Itävallan ja Espanjan väliselle Wienin sopimukselle ja suojelemaan brittiläistä kauppaa.
Vaikka yhä enemmän riippuvaisena Walpolesta, Yrjö olisi silti voinut korvata ministerinsä tahtonsa mukaan. Walpole itse asiassa pelkäsi joutuvansa eroon virastaan ​​Yrjö I:n hallituskauden lopulla, mutta tällaiset pelot loppuivat, kun Yrjö kuoli kotimaahansa Hannoveriin tekemänsä matkan aikana. Hän sai aivoinfarktin Deldenin ja Nordhornin välisellä tiellä 9. kesäkuuta 1727, ja hänet vietiin vaunuilla noin 90 km itään, nuorimman veljensä Ernst Augustin, Osnabrückin ruhtinaspiispan palatsiin. Hän kuoli 67-vuotiaana kaksi päivää saapumisen jälkeen 11. kesäkuuta 1727.
Perintö

Yrjö I haudattiin Hannoveriin Leineschloss-palatsin kirkon kappeliin. Toisen maailmansodan jälkeen hänen jäännöksensä siirrettiin Herrenhausenin linnan kappeliin. Leinescloss-palatsi paloi liittoutuneiden ilmahyökkäysten seurauksena vuonna 1943, ja kuninkaan sekä hänen vanhempiensa jäännökset siirrettiin kuningas Ernst Augustin 1800-luvulla rakennettuun mausoleumiin Berggarteniin, Herrenhausenin linnan puistoon.
Aiheesta muualla

Kuvia tai muita tiedostoja aiheesta Yrjö I (Iso-Britannia) Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Anna | Ison-Britannian kuningas 1714–1727 | Seuraaja: Yrjö II |
Yrjö I perheensä ympäröimänä, James Thornhill 1718-1726
ARA San Luis (S-32)

| ARA San Luis |
| --- | --- |
 ARA San Luis

Aluksen vaiheet
Rakentaja:  Howaldtswerke-Deutsche Werft, Kiel
Kölinlasku:  1. lokakuuta 1970
Laskettu vesille:  3. huhtikuuta 1973
Palveluskäyttöön:  24. toukokuuta 1974
Poistui palveluskäytöstä:  1997
Tekniset tiedot
Uppouma:  1 140 t (pinnalla) 1 248 t (sukelluksissa)
Pituus:  55,9 m
Leveys:  6,3 m
Syväys:  5,5 m
Koneteho:  diesel: 2 250 bhp sähkö: 3 600 shp
Propulsio:  1-akselinen, 4 x MTU-dieselmoottoria Siemens-sähkömoottori
Nopeus:  10 solmua (pinnalla) 17,5 solmua (sukelluksissa)
Miehistöä:  32, joista 5 upseeria
Aseistus
Aseistus:  8 x 533 mm torpedoputkea
ARA San Luis (runkonumero S-32) oli Argentiinan laivaston Salta-luokan sukellusvene.
Valmistus

Alus tilattiin Howaldtswerkeltä, missä köli laskettiin 1. lokakuuta 1970. Se laskettiin vesille 3. huhtikuuta 1973 ja valmistui 24. toukokuuta 1974.